tartuNLP/wikipedia-smugri-20251201 huggingface dataset:
Villa Dombrovka

Villa Dombrovka paikneb Karepa kalurikülas, vaid mõnesaja meetri kaugusel mere äärest. See suvevilla rajati Girard de Soucantoni suguvõsa poolt 1909. aastal. Esimese Eesti Vabariigi perioodil kuulus maja tuntud Tallinna ärimehele Jaan Zimmermannile ning sageli kasutas seda suvituspaigana tema poeg koos oma abikaasa, ooperiprimadonnast Milvi Laidiga. Paljudele on Villa tuntud lapsepõlvest Ellerheina laagrimajana. 2019. aastal alustati Villa Dombrovka renoveerimistöid, eesmärgiga taastada suvevilla endine hiilgus pärast 30-aastast unarusse jätmist.
Süsinikukaubandus

Süsinikukaubandus, ka saastekaubandus (ingl.k. "carbon trade") on süsiniku saastekrediidi ostmise ja müümise protsess. Ettevõtted ja organisatsioonid on kohustunud mitte ületama neile eraldatud süsiniku saastekvoodi  määra. Kui ettevõte paiskab keskkonda talle eraldatud määrast vähem süsihappegaasi, on tal võimalik müüa teistele organisatsioonidele saastekvoodi kasutamata osa.  Kui on vajadus ületada kehtestatud saastekvoodi määra, on seda võimalik juurde osta ettevõtetelt, kellel on saastekvoodi ülejääk.
Kaubasaadetise erikontroll

Kaubasaadetise erikontroll (inglise "cargo inspection") on kaubasaadetises sisalduvate toodete kvaliteedi ja/või komplektsuse kriitiline hindamine, mis seisneb selle omaduste uurimises, mõõtmises, testimises ja võrdlemises. Erikontrolli käigus määratakse kindlaks, kas ostetud materjal, komponent, sõlm või valmistoode vastab kvaliteedinäitajate, komplektsuse ja koguse poolest kokkulepitud nõuetele.
Kategooria (logistikas)

Kategooria (ingl.k. "category") on selgepiiriline, juhitav kaupade või teenuste rühm, mida tarbijad tajuvad kui üksteisest sõltuvaid või kui asendajaid. 
Seotud mõisted.
Kategoriseerimine (ingl.k. "categorization") on meetod ostetud materjalide, tarnijate või klientide rühmitamiseks toote liigi, ostusid kasutatavate üksuste, kasutusotstarbe, tarnimismahtude või kliendi olulisuse järgi. 
Kategooriaplaan (ingl. k. "categorical plan") on tarnijate ja ostetavate materjalide kategoriseerimise meetod, mis põhineb toote tüübil, seda kasutaval allüksusel või funktsionaalses valdkonnas. Kategooriaplaani kasutatakse tarnijate hindamisel gruppidena.
Kategooriakapten

Kategooriakapten (ingl.k. "category captain") on tarnija/tootja esindaja, kes vastutab vaadeldava kategooria arengu eest. Kategooria kapten aitab jaemüüjal määratleda tootekategooriat ja selle rolli kogu tootesortimendis, abistab kategooriajuhti tarbijate eelistuste väljaselgitamisel, tootevaliku kujundamisel, kaupade väljapanekul müügisaalis ning aitab hinnata ja mõõta kategooria tulusust ning kasumlikkust.
Keskladu

Keskladu (ingl.k. "central warehouse") on suur tehase ladu või tehastevaheline peamine või suurim ladu, kuhu veetakse kokku ettevõtte kõigi tehaste tooted ja kust on võimalik väljastada klientidele suurtes kogustes laia tootesortimenti. Tehaste kesklaod väljastavad enamasti suurtes kogustes tooteid hulgimüüjatele. Keskladusid omavad ka kaubandusketid, et varustada kaubamajasid ja supermarketeid.
Baktalórántháza

Baktalórántháza on linn Ungaris Szabolcs-Szatmár-Beregi komitaadis, Baktalórántháza kreisi halduskeskus.
Geograafiline asend.
Baktalórántháza asub komitaadikeskusest Nyíregyházast ligikaudu 27 km idas. Linna läbivad Nyíregyháza-Vásárosnamény raudteeliin ja maantee M41.
Ajalugu.
Piirkond on olnud asustatud juba iidsetest aegadest saadik. Oma praeguse nime sai Baktalórántháza 1932. aastal pärast Nyírbakta ja Lórántháza külade ühendamist. Lórántházat on ürikutes esmamainitud 1321. aastal ("Lyuder"). Baktat on esmamainitud 1282. aastal.
Baktalórántháza sai linnaõigused 1993. aastal.
Tunnustatud tarnija

Tunnustatud tarnija (ingl.k. "approved vendor") on tarnija, kes on tõestanud oma võimekust tagada järjepidevalt toodete ja/või teenuste kvaliteedinõudeid, kelle kulude ja finantsvõimekuse tase vastab kliendi ootustele ning kes teostab tarneid kooskõlas kliendi ootustega. Sellesse rühma kuuluvate tarnijate puhul võidakse loobuda toodete ja/või teenuste kvaliteedikontrollist.
Golf 2024. aasta suveolümpiamängudel

 
Golfiturniirid 2024. aasta suveolümpiamängudel Pariisis on kavas 1.–10. augustini Le Golf Nationalis Guyancourtis, kus osaleb kahel medalialal kokku 120 mängijat (60 soo kohta). Pariisi golfi kvalifikatsioonitee ja vorm jäävad samaks, mis kahel eelmiselgi olümpiall, kus neli päeva kestval 72-rajalisel individuaalsel löögimängu turniiril pääseb igale soopõhisele võistlusele 60 mängijat. Meeste turniir mängitakse esmalt 1. - 4. augustini ja naiste turniir kuus päeva hiljem 7. - 10. augustini.
Kvalifikatsioon.
Pariis 2024 kvalifitseerub 60 mängijat mõlemale meeste ja naiste turniirile vastavalt ametlikule IGF-i maailma edetabelile 17. juunil 2024 (meestel) ja 24. juunil 2024 (naistel). Maailma edetabelis olevad 15 parimat golfimängijat valitakse nimede järgi ja kindlustavad neile olümpiakohad, järgides nelja mängija limiiti NOC-i kohta. Ülejäänud kohad antakse mängijatele, kes on nimekirjas kuueteistkümnendal kohal, maksimaalselt kaks kohta iga NOC-i kohta. Igas viiest mandritsoonist peab olümpialiikumise põhimõtete ja IGF-i reeglite alusel osalema vähemalt üks mängija kõikidest golfiturniiridest. Kui ei olda ülalkirjeldatud sisenemisvaliku meetodiga rahul, jagab vaba koha vastava mandritsooni kõrgeima asetusega mängija. IGF postitab iganädalaselt kvalifitseeritud mees- ja naisgolfimängijate nimekirjad, mis põhinevad nende hetkeseisul.
Medalitabel.
 Korraldajariik (Prantsusmaa)
&lt;br&gt;Finaal: 10. august 
&lt;br&gt;Osavõtjaid: 60
&lt;br&gt;Riike: 33
&lt;br&gt;Olümpiavõitja 2020: Nelly Korda, 
&lt;br&gt;&lt;br&gt;Ametlikud tulemused: 1. voor - 2. voor - 3. voor - Finaal
Kanalikonflikt

Kanalikonflikt (ingl.k. "channel conflict") on olukord, kus ettevõtte erinevad müügikanalid konkureerivad omavahel ühe ja sama äritehingu pärast. Sageli võistlevad omavahel ühe ettevõtte jaekaubanduse ja võrgukaubanduse allüksused.
Fumigeerimine

Fumigeerimine, keemiline fumigeerimine (ingl.k. "fumigation; chemical fumigation")  on puidust ja puitmaterjalidest pakendite töötlemine gaasidega hävitamaks nendes soovimatuid eluvorme (enamasti puidukahjureid). Puidukahjurite hävitamise käigus töödeldakse puitu gaasilises olekus metüülbromiidiga. Puidust kaubaalused, mis on läbinud fumigeerimise tähistatakse märgisega "MB" IPPC logo kõrval.
Suurlinna jaotuslogistika

Suurlinna jaotuslogistika (ingl. k. "city logistics") on ettevõtete logistika- ja transporditegevuste (enamasti jaotuslogistika) koordineerimise ja optimeerimise protsess linnapiirkondades arvestades liiklusolusid, liiklusummikuid ja energiatarbimist turumajanduse raamides. Tavaliselt tähendab see tarnijatelt kesklinnas asuvate klientidele (kauplustele) minevate saadetiste koondamist väljaspool kesklinna asuvasse terminali, kus saadetised iga kliendi jaoks konsolideeritakse ning ühe logistikateenuse asutaja poolt ühe veovahendiga kohale toimetatakse.
Bóly

Bóly (kuni 1950. aastani Németbóly; saksa keeles "Bohl", horvaadi keeles "Boja") on linn Ungaris Baranya komitaadis, Bólyi kreisi halduskeskus.
Geograafiline asend.
Bóly asub Horvaatia piirist 12 km kaugusel, komitaadikeskusest Pécsist ligikaudu 25 km idakagus ja Mohácsist umbes 14 km läänes.
Ajalugu.
Piirkond oli asustatud juba neoliitikumis. Asulat on ürikutes esmamainitud 1093. aastal. Türgi ikkest vabanemise järel oli peaaegu täielikult inimtühi. 18. sajandil toodi külasse saksa ümberasujaid. Teise maailmasõja järel saadeti asula saksa rahvusest elanikkond riigist välja. Linnaõigused sai Bóly 1997. aastal.
Riiulitele toetuv laohoone

Riiulitele toetuv laohoone (ingl.k. "clad rack building") on laohoone, mille kandevkonstruktsiooniks on laoriiulid. Hoone seinad kinnitatakse riiulite tagaseinte ja otste külge, hoone katus toetub riiulipostidele. Hoone ehitamist alustatakse põranda valamisest, mille järel püstitatakse riiulikonstruktsioonid. Hoone seinad ja katus ehitatakse viimasena. Hoone kõrgus võib ulatuda 40 meetrini. Taolise laohoone rajamisega on võimalik hoida ehituskulusid kokku kuni 20%.
Reklamatsioon

Reklamatsioon (ingl.k. "claim; reclamation; claim letter") on kliendi (kauba saaja või saatja) poolt tarneahela osapoolele esitatav kirjalik kahjunõue saadetisele/kaubale tekitatud kahju, kauba kadumise, hävimise eest või mõnel muul põhjusel (nt tarnetingimuste mittetäitmine jms). Vedajale või ekspedeerijale esitatakse tavaliselt kahjunõue (maksenõue) saadetise või selles sisalduvate kaupade kaotamise, kahjustamise või hävinemise eest. 
Kahjunõudleja, ka kahjunõudja, (ingl.k. "claimant") on füüsiline isik või ettevõte, kes taotleb kaubasaadetise transpordi või käitlemisega tekitatud kahju hüvitamist.
Kahjunõude preventsioon

Kahjunõude preventsioon, kahju ennetamine (ingl.k. "claim prevention") on kaubasaadetiste transpordi ja käitlemisega seotud töötajate tegevused vähendamaks pretensioonide ja reklamatsioonide arvu. Preventsiooni käigus püütakse täita kaubasaadetiste transpordi ja käsitsemise nõudeid vältimaks veoste kahjustamist ja kaotsiminekut.
Ludweis-Aigen

Ludweis-Aigen on vald "(Marktgemeinde)" Austrias Alam-Austria liidumaal Waidhofen an der Thaya ringkonnas.
Pfaffenschlag bei Waidhofen an der Thaya

Pfaffenschlag bei Waidhofen (täielikult: Pfaffenschlag bei Waidhofen an der Thaya) on vald "(Gemeinde)" Austrias Alam-Austria liidumaal Waidhofen an der Thaya ringkonnas.
Klaster (ettevõtlus)

Klaster (ingl.k. "cluster") on geograafiliselt lähestikku paiknevate, ühele tootmis- või tegevusvaldkonnale spetsialiseerunud ettevõtete ja institutsioonide kooslus, kus ettevõtted teevad koostööd ja samas konkureerivad omavahel.
Raabs an der Thaya

Raabs an der Thaya on linn "(Stadtgemeinde)" Austrias Alam-Austria liidumaal "Waldvierteli" piirkonnas Waidhofen an der Thaya ringkonnas Austria-Tšehhi piiri ääres. U. 27,6 % valla territooriumist on kaetud metsaga.
Saksa Thaya ja Morava Thaya ühinevad Raabsis, moodustades Thaya. 11. sajandi teises pooles ehitatud Raabs an der Thaya linnust on naabruses elavad tšehhid eksonüümiliselt kutsunud "Rakous" (varem "Rakús"), mis on tšehhi päritolu, vanapoola "Rakusy" ja slovaki keeles kogu Austria nimetus "Rakousko"/"Rakúsko".
Vinko Knežević

Vinko Knežević (30. november 1755 – 11. märts 1832) oli Kneževići aadlisuguvõsast pärit Horvaatia aadlik ja Austria väejuht, kes osales Prantsuse revolutsioonisõdades ja Napoleoni sõdades. 
Elulugu.
Vinko Knežević sündis 1755. aastal Horvaatia sõjaväestatud piirialal Gračacis. Nooruses käis ta koolis Fiumes ja Gorizias. 17-aastaselt astus ta sõjaväkke. 1775. aastal oli ta jalaväerügemendis nr. 56 nooremleitnant. 1778. aastal liitus ta Wurmseri husaarirügemendiga nr. 8. Austria-Türgi sõja ajal rajas ta kohalikest vabatahtlikest üksuse. Sõja ajal teenis ta majorina Josip Filip Vukasovići korpuses, hiljem sai Knežević üksuse juhatajaks. Sõja järel naasis ta Wurmseri husaarirügementi. 1792. aastal viidi ta üle Vécsey husaarirügementi nr. 34.
1796. aastal ülendati Knežević ooberstleitnandiks ning järgmisel aastal ooberstiks. 1797. aastal sai ta ka husaarirügemendi nr. 2 ülemaks. 27. aprillil 1799 osales rügement Cassano lahingus, milles korraldas Prantsuse vasakul tiival mitu rünnakut. Selle eest autasustati Kneževići Maria Theresia militaarordeni rüütliristiga. 19. juunil ründas tema rügement Calendasco juures Prantsuse korpust ning põhjustas sellele suuri kaotusi, võeti ligi 300 vangi. Ta osales hiljem veel Novi lahingus ja Cuneo piiramisel. 1800. aastal ülendati ta kindralmajoriks. Samal aastal juhatas ta Radkersburgis brigaadi.
1809. aastal ülendati Knežević feldmarssal-leitnandiks. Viienda koalitsiooni sõja algul võttis ta üle Andreas von Stoičevići korpuse. Samal aastal sai ta husaarirügemendi nr. 3 inhaberiks"." 1813. aastal valiti ta Kolmikkuningriigi asehalduriks. 1815. aastal sai tast Veneetsia kuningriigi sõjaväekuberner. Sama aasta septembris läks ta ratsaväekindrali auastmes erru. Elu lõpuni elas ta Sveta Jelenal.
Vinko Knežević suri 11. märtsil 1832.
Thaya (Alam-Austria)

Thaya on vald "(Marktgemeinde)" Austrias Alam-Austria liidumaal Waidhofen an der Thaya ringkonnas.
Vitis (Alam-Austria)

Vitis on vald "(Marktgemeinde)" Austrias Alam-Austria liidumaal Waidhofen an der Thaya ringkonnas.
Kisbér

Kisbér (saksa keeles " Beer") on linn Ungaris Komárom-Esztergomi komitaadis, Kisbéri kreisi halduskeskus.
Geograafiline asend.
Kisbér asub Slovakkia piirist 28 km kaugusel, komitaadikeskusest Tatabányast ligikaudu 29 km läänes. Linnas ristuvad maanteed M81 ja M13. Linna läbib Komárom-Székesfehérvári raudteeliin.
Ajalugu.
Asulat on esmamainitud 1277. aastal ("Beyr"). Kisbéri nimi ("Kysbeyr") esineb ürikutes esimest korda 1358. aastal. 16. sajandil rüüstasid türklased Kisbéri mitu korda. 1686. aastal hävitasid Viinist taganevad Türgi väed küla uuesti ja selle elanikud põgenesid. 1853. aastal asutati Kisbéris keiserlik sõjaväe hobusekasvandus. Raudteeühenduse sai asula 1862. aastal. Hobusekasvandus suleti 1961. aastal. Kisbér sai suurkülaks 1970. aastal. Linnaõigused anti Kisbérile 1. jaanuaril 1986.
Kobarkomplekteerimine

Kobarkomplekteerimine (inglise keeles "cluster picking") on väljastustellimuste komplekteerimise meetod, mille puhul tehakse peenkauba ühe või mitme tooteartikli noppeid samaaegselt mitme väljastustellimuse konteinerisse. Plastkonteinerid varustatakse kliendi või väljastustellimuse tunnusega, mida jälgitakse töö ajal visuaalselt ja/või vöötkoodi kasutades.
Juan Martín Lucero

Juan Martín Lucero (sündinud 30. novembril 1991 Junínis) on Argentina jalgpallur, kes mängib ründajana Brasiilia kõrgliigaklubis Fortaleza.
Ta alustas klubikarjääri Argentina klubis Defensa y Justicia, mille meeskonnas debüteeris ta Argentina esiliigas 2010. aasta novembris. Hooajal 2013/14 oli Lucero Argentina esiliigas suurim väravalööja (23 väravat). Aastatel 2014–2016 mängis ta Argentina kõrgliigaklubis Independiente.
2016. aastal mängis ta Malaisia kõrgliigaklubis Johor Darul Ta'zim. Ta oli sel aastal liigas 16 väravaga klubi- ja kaasmaalase Jorge Pereyra Díazi järel paremuselt teine väravalööja ja tuli klubiga Malaisia meistriks.
2017. aastal liitus ta Mehhiko kõrgliigaklubiga Tijuana. Sealt oli ta hiljem laenul kolmes Argentina kõrgliigaklubis: Godoy Cruz (2019), Defensa y Justicia (2019–2020) ja Vélez Sarsfield (2020–2021). 2022. aastal mängis Lucero Tšiili kõrgliigaklubis Colo-Colo. 2022. aasta hooajal lõi ta Tšiili kõrgliigas 26 mänguga 15 väravat ning tuli klubiga ka Tšiili meistriks.
Alates 2023. aastast mängib Lucero Fortalezas. 2023. aastal lõi ta Brasiilia kõrgliigas üheksa väravat. 2023. aasta Copa Sudamericana finaalis viis ta Fortaleza teise poolaja alguses Ecuadori klubi LDU Quito vastu 1:0 juhtima, kuid Quito viigistas vaid kaheksa minutit hiljem. Fortaleza kaotas Quitole lõpuks lisaajale järgnenud penaltiseerias.
Koostöös plaanimine, prognoosimine ja varude täiendamine

Koostöös plaanimine, prognoosimine ja varude täiendamine ("ingl.k. collaborative planning, forecasting and replenishment; CPFR") on kontseptsioon, mis on suunatud integratsiooni suurendamisele tarneahelas ühiste tegevuste toetamise ja kaasaaitamise kaudu. "CPFR" -iga püütakse saavutada ühist varude juhtimist läbi tarneahela liikuvate toodete ühise jälgimise ja asendamise kaudu. Info jagamine tarnijate ja jaemüüjate vahel võimaldab plaanida ja rahuldada klientide nõudlust jagatud infol põhineva koostöösüsteemi kaudu. Võimaldab pidevat varude ja tarnevajaduste ajakohastamist, mis lõppkokkuvõttes suurendab tervikliku tarneahela tõhusust. Tõhususe kasvule aitab kaasa ka kõikide kaubanduspartnerite turustamise, varude ja transpordiga seotud kulude vähenemine. 
Tegemist on koostööprotsessiga, kus tarneahela liikmed (partnerid) planeerivad ühiselt tarneahela võtmetegevusi alates toorainete tootmisest ja kohaletoimetamisest kuni valmistoodete tootmise ja tarnimiseni. Koostöö hõlmab äritegevuse planeerimist, müügi prognoosimist ning kõiki materjalide ning valmistoodete varude täiendamisega seotud tegevusi.
Ühiskorraldatud laovaru

Ühiskorraldatud laovaru (ingl.k. "co-managed inventory; CMI") on praktika, mille kohaselt vastutavad jaemüüja ja tarnija koos varude taseme ja määramise ja hoidmise eest. See on "VMI (Vendor Managed Inventory)" kontseptsiooni rakendus, mille kohaselt toimub täiendustarnete tegemine tarnija laost automaatselt, kuid tarnitavad tootekogused kooskõlastatakse eelnevalt iga tarne puhul kliendiga. Samuti on tegemist "CRP (Continous Replenishment)" kontseptsiooni rakendusega, mille kohaselt vastutab tootja jaemüüjale tehtavate täiendustarnete eest.
Ühendatud hankimine

Ühendatud hankimine (ingl.k. "combined procurement") on hanketegevus, kus kasutatakse koos nii tsentraliseeritud kui detsentraliseeritud hankimise elemente ja tegevusi. See võib olla teatud  olukorras parim võimalik lähenemine, mille puhul peab olema tagatud organisatsioonis tõhus info liikumine.
Kombineeritud hoiustamissüsteem

Kombineeritud hoiustamissüsteem (ingl.k. "combined slot method") on hoiustamissüsteem, mille puhul kasutatakse laos ühe tooteartikli hoiustamisel samaaegselt mitut hoiustamismeetodit. Selleks, et saavutada komplekteerimisel maksimaalset tootlikkust, kasutatakse hulgiladudes harilikult ABC-süsteemi ja aktiiv- ning reservkohtade süsteemi üheaegselt.
Kaubaarve

Kaubaarve  (ingl.k. "commercial invoice") on rahvusvahelises kaubanduses kasutatav, müüja poolt koostatav ametlik dokument, mille alusel tasub ostja müüjale ostetava kauba eest. Kaubaarve sisaldab tooteartiklite nimetusi (kirjeldusi), tootekoguseid, tooteühikute hindu (tolliväärtust), ostva ja müüva ettevõtte nimesid ja kontaktandmeid, makse- ja tarnetingimusi jms.
Maailmaturu masskaubad

Maailmaturu masskaubad (ingl.k. "commodities") on maailmaturul suurtes kogustes ostetavad ja transporditavad kaubad, mida veetakse peamiselt kaubalaevade ja raudteetranspordiga. Need on erinevad toorained, nagu värvilised-, must- ja muldmetallid, toornafta, kivisüsi erinevad mootorikütused, põllumajandussaadused, jms mida müüakse ja ostetakse suurtes kogustes äritehingu ajal börsil kehtivate hetkehindadega. Nende kaupade järele eksisteerib pidev nõudlus ja üldjuhul ei sõltu kauba hind maailmajaost, piirkonnast või riigist, kus ja missuguste kuludega on kaubad toodetud.
Kaido Tamberg

Kaido Tamberg (sündinud 10. novembril 1963 Tõrvas) on endine Eesti poliitik. Ta on süüdi mõistetud kriminaalkuriteos seoses Sangaste lossi omastamisega.
Aastail 1998–2020 oli ta Sotsiaaldemokraatliku Erakonna liige. Aastail 2017–2020 oli ta Otepää vallavanem.
Kriminaalasi.
Tamberg tunnistati kriminaalasjas süüdi muu hulgas selles, et ta müüs 2017. aastal ära Otepää valla osaluse osaühingus Sangaste Mõis. Mõned aastad varem oli Sangaste vald andnud selle osaühingu omandisse Sangaste lossi. Tamberg võõrandas valla osaluse kahjulikel tingimustel ja seetõttu jäi ligikaudu 80 protsenti lepingujärgsest müügihinnast vallale laekumata. Ta müüs valla vara mittetulundusühingule, millel ei olnud selle eest maksmiseks raha ja Tamberg teadis seda. Tamberg andis müüdud vara kohe ostjale, lubades tasuda ostuhinna nelja aasta pärast. Samas ei nõudnud ta ostjalt tagatist, mis kindlustanuks, et vald müügisumma kätte saab. Selle tõttu jäi vald 2017. aastal ilma enda osalusest osaühingus Sangaste Mõis. 749 700 euro suurusest müügisummast sai vald tähtajaks ehk 2021. aasta lõpuks kätte aga 149 700 eurot. Ülejäänud raha jäi laekumata. Vald esitas kriminaalmenetluses Tambergi vastu 600 000 euro suuruse kahju hüvitamise nõude. Süüdi mõisteti Tamberg koos abivallavanem Kajar Lepikuga. Riigikohus leidis, et Tamberg peab hüvitama vallale kahju, mille ta põhjustas teenistuskohustuste rikkumisega.
Tanel Ruben

Tanel Ruben (sündinud 24. jaanuaril 1970 Tallinnas) on eesti džässtrummar ja helilooja.
Georg Otsa nimelise Tallinna Muusikakooli ja Göteborgi Ülikooli vilistlane.
2006. aastal asutas omanimelise džässkvinteti.
Töötab Eesti Muusika- ja Teatriakadeemia vanemlektorina.
Tunnustus.
Elioni džässiauhinna laureaat (2008).
Pétervására

Pétervására on linn Ungaris Hevesi komitaadis, Pétervására kreisi halduskeskus.
Geograafiline asend.
Pétervására asub Slovakkia piirist 13 km kaugusel, komitaadikeskusest Egerist ligikaudu 24 km loodes. Linna läbib maantee M23.
Ajalugu.
Asulat on ürikutes esmamainitud 1247. aastal ("Peturwasara"). 15. sajandi keskel oli Pétervására laatade pidamise õigusega turulinn. 16. sajandil põletasid türklased Pétervására maha. 1699. aastal läks Pétervására Keglevichite perekonna valdusse ja kuulus neile kuni 1945. aastani. 1760. aastal valmis barokkstiilis Keglevichi loss.
Linnaõigused sai Pétervására 1. märtsil 1989.
Dreadpin

 
Dreadpin on progressiivset rokki/metalit viljelev ansambel.
Ajalugu.
Bänd sai alguse aastal 2008 "vanaema juures", kui seal suvel aega veetvad Allan, Fredy, Antti ja Samuel otsustasid hakata musitseerima.
Algselt oli bändi hääleks nu- ja "melodic death metal". Aega mööda tärkas poistes huvi progressiivse metal/rokk muusika vastu, millest on saanud nüüdseks peamine stiil.
Dreadpin võttis 2022. aastal osa konkursist "Maailm kuulub meistrile", mille ka võitis. Auhinnaks sai bänd 5000 eurot, millega filmiti bändi esimene muusikavideo. 
Muusikavideo filmimine toimus Tartus ERM-is.
Dreadpin on löönud kaasa sellistel eesti suurematel üritustel: Barbar Feast 2023, Hard Rock Laager (A-lava) 2019. Lisaks küttis bänd rahva soojaks 2023 aastal Eestit külastanud maailmakuulsa jaoks. Bändi kodubaariks võib nimetada klubi Barbar . Lisaks nendele on bänd ülesastunud paljudel Eesti rokilavadel.
Muusikast.
Muusikat iseloomustavad kiired, energilised rütmid, vahelduv meloodia ja tehniliselt keerukad käigud. Dreadpin laulusõnade suureks inspiratsiooniks on müstilised olendid, tehisintellekt, lõputu kosmos jne. Muusikalist inspiratsiooni on saanud ansambel tuntud bändidelt nagu : ", , , , ,  ", "" ja paljud teised.
Kadarkút

Kadarkút on linn Ungaris Somogyi komitaadis Kaposvári kreisis.
Geograafiline asend.
Kadarkút asub komitaadi- ja kreisikeskusest Kaposvárist ligikaudu 20 km edelas, Horvaatia piirist 33 km kaugusel.
Ajalugu.
Asulat on ürikutes esmamainitud 1137. aastal ("Chadarcuthai"). 16. sajandi keskpaiku sattus asula Türgi võimu alla. Suur osa elanikest hukkus või põgenes. Türgi võimu alt vabanes Kadarkút 1686. aastal. Kadarkút sai suurkülaks 1977. aastal ja linnaks 2005. aastal.
Constance Mayer

Constance Mayer (Marie-Françoise Constance Mayer-La Martinière, 9. märts 1775 Chauny, Picardy – 26. mai 1821 Pariis) oli prantsuse kunstnik. 
Constance Mayer sündis 1775. aastal Chaunys ja oli üks vähestest naiskunstnikest, kes saavutas edu Napoleoni aegses Prantsusmaal. Tolliametniku tütar Mayer kolis enne 1801. aastat Pariisi, kus ta õppis Joseph-Benoît Suvée (1743-1807) ja Jean-Baptiste Greuze'i (1725-1805) juures. Aastal 1801 alustas ta tööd Jacques-Louis Davidi (1748-1825) ateljees ja tema "Autoportree isaga" võeti vastu Pariisi Salongi näitusele. Sestpeale esines ta Salongis regulaarselt. Oma karjääri algusperioodil spetsialiseerus ta naiste ja laste portreedele ning kodustele žanristseenidele.
1802. aastal astus ta Pierre-Paul Prud'hon'i (1758-1823) ateljeesse, millega algas professionaalne ja isiklik suhe tuntud kunstnikuga, mis kujundas tema ülejäänud karjääri. 1803. aastal sai Prud'hon tellimuse maalida keisrinna Josephine'i portree. Prud'honi abikaasa, tema viie lapse ema, kuulutas avalikult, et on keisrinnasse armunud. Kunstnik lasi abikaasa vaimuhaiglasse saata ja Mayer võttis vastutuse laste kasvatamise eest enda peale. Keiser Napoleon, kes ostis 1803. aastal kaks Mayeri maali, kinkis nii Prud'honile kui ka Mayerile korterid Sorbonne'is. Mayeri maalid muutusid üha enam Prud'honist ja tema loomingus valdavatest ajaloolistest ja mütoloogilistest teemadest mõjutatuks. 1810. aastal suri Mayeri isa ja ta kolis Prud'honiga kokku. Kunstnikud tegid tihedat koostööd, kusjuures Prud'hon teostas sageli alusjoonistuse ja Mayer lõpetas lõuendi.
1821. aastal suri Prud'hon'i abikaasa ning Mayer eeldas, et oma kauaaegne partner abiellub temaga. Kui mees keeldus seda tegemast, tegi naine 26. mail enesetapu. Prud'hon korraldas järgmisel aastal näituse oma töödest, kuid ei taastunud kunagi Constance'i surmast. Ta suri 1823. aastal ja nad on koos maetud Père Lachaise'i kalmistule.
Agustín Canobbio

Agustín Canobbio Graviz (sündinud 1. oktoobril 1998 Montevideos) on Uruguay jalgpallur, kes mängib ründava poolkaitsja või äärepoolkaitsjana Brasiilia kõrgliigaklubis Athletico Paranaense ja Uruguay jalgpallikoondises. 
Ta alustas klubikarjääri kodulinnaklubis Fénix, mille meeskonnas debüteeris ta Uruguay kõrgliigas 2016. aasta oktoobris. Fénixi meeskonnas mängis ta Uruguay kõrgliigas aastatel 2016–2018 ja 2020–2021. Lisaks on ta Uruguay kõrgliigas mänginud veel Peñaroli ridades (2018–2019 ja 2021–2022). Peñaroliga tuli ta aastate 2018 ja 2021 Uruguay meistriks. 2021. aastal valiti Canobbio Uruguay kõrgliiga hooaja parimaks mängijaks.
2022. aasta märtsis sõlmis ta kuni 2026. aasta lõpuni kehtiva lepingu Athletico Paranaensega.
2017. aastal tuli Canobbio Uruguay kuni 20-aastaste koondisega omavanuste Lõuna-Ameerika meistriks. Uruguay jalgpallikoondises tegi ta debüüdi 27. jaanuaril 2022 MM-i valikmängus Paraguay vastu. Koondisekarjääri esimese värava lõi ta 12. septembril 2023 MM-i valikmängus Ecuadori vastu. Ta kuulus Uruguay koondisse 2022. aasta maailmameistrivõistlustel, kus pääses vahetusest väljakule viimases alagrupimängus Ghana vastu.
Tema isa Osvaldo Canobbio on jalgpallitreener ja endine jalgpallur.
Rudabánya

Rudabánya on linn Ungaris Borsod-Abaúj-Zempléni komitaadis Kazincbarcika kreisis.
1965. aastal leiti Rudabányast 10 miljonit aastat tagasi elanud inimlase "Rudapithecus'e" säilmed.
Geograafiline asend.
Rudabánya asub Slovakkia piirist 14 km kaugusel, kreisikeskusest Kazincbarcikast umbes 13 km põhjas ja komitaadikeskusest Miskolcist ligikaudu 33 km põhjaloodes.
Ajalugu.
Küla on ürikutes esmamainitud 1299. aastal ("Ruda"). Rudabánya sai linnaõigused 1351. aastal ja see oli üks Ülem-Ungari seitsmest kaevanduslinnast. Linnas kaevandati vase-, tina-, hõbeda- ja rauamaaki. Türklased rüüstasid linna 1555., 1564. ja 1576. aastal. Suur osa linnaelanikest põgenes. Rudabánya kaotas linnaõigused ja 17. sajandi lõpuks oli alles jäänud väga vähe elanikke. 18. sajandi teisel poolel alustati Rudabányas jälle rauamaagi kaevandamist. Rauamaagi kaevandamine asulas lõpetati 31. detsembril 1985. Paljud inimesed kaotasid töö, osa neist lahkus asulast. Rudabánya sai vahepeal kaotatud linnaõigused tagasi 1. juulil 2008.
Maskis laulja

"Maskis laulja" on frantsiisil "Masked Singer" põhinev meelelahutussaatesari, mis sai alguse telesaate "King of Mask Singer" Lõuna-Korea versioonist. Sarja esimene saade läks TV3-s eetrisse 15. märtsil 2020.
Formaat.
Igal hooajal astuvad saatesarja valitud avaliku elu tegelased lavale mõneks tegelaskujuks maskeerituna. Igas saates võistlevad maskide taga peituvad staarid omavahel, kohtunike eesmärk on laulude esituse ja iga võistleja kohta antud vihjete põhjal mõistatada, kes end maskide taga varjavad. Žürii ja publik hindavad esitusi ning iga saate lõpus lahkub saatest üks võistleja, kes peab maski maha võtma ning paljastama oma tõelise identiteedi.
1. hooaeg.
Esimesel hooajal olid detektiivid Mart Juur, Brigitte Susanne Hunt, Krista Lensin ja Ženja Fokin ning saatejuht oli Mart Sander. Kostüümide autor oli Liisi Eesmaa. Saatesarja võitis Stefan Airapetjan.
2. hooaeg.
Teisel hooajal olid detektiivid Mart Juur, Brigitte Susanne Hunt, Krista Lensin ja Kristjan Jõekalda ning saatejuht oli Mart Sander. Kostüümide autor oli Liisi Eesmaa. Saatesarja võitis Mikk Saar.
3. hooaeg.
Põhidetektiivid olid Brigitte Susanne Hunt, Karl-Erik Taukar ning Peeter Oja. Neljandaks detektiiviks oli igas saates erinev külaliskohtunik. Saatejuht oli Mart Sander. Kostüümide autorid olid Liisi Eesmaa ja Grete Laus-Evestus. Saatesarja võitis Franz Malmsten.
4. hooaeg.
Neljandal hooajal olid detektiivid Eda-Ines Etti, Liina Kanarbik, Mart Sander ja Kristjan Jõekalda ning saatejuht oli Franz Malmsten. Kostüümide autorid on Liisi Eesmaa ja Gerly Tinn. Saatesarja võitis Genka.
5. hooaeg.
Viiendal hooajal on detektiivideks Maris Kõrvits, Eda-Ines Etti, Kristjan Jõekalda ja Reigo Tamm ning saatejuhiks on Karl-Erik Taukar. Kostüümide autorid on Liisi Eesmaa, Britt Samoson, Karl-Christoph Rebane ja Liisi Hinto.
Mihhail Drozdovski

Mihhail Drozdovski (vene keeles "Михаил Гордеевич Дроздовский"; 7.oktoober/19. oktoober 1881 Kiiev – 14. jaanuar 1919 Rostov Doni ääres) oli Venemaa väejuht, kindralstaabi kindralmajor, monarhist. Ta osales Vene-Jaapani sõjas, Esimese maailmasõjas ja Venemaa kodusõjas.
Kennedy intsident

"Kennedy intsident" on 2021. aasta veebruaris esilinastunud Eesti mängufilm.
Film räägib sellest, kuidas kaks kõrgklassi prostituuti satuvad 1939. aasta suvel Eestit külastava noore John F. Kennedy ümber koondunud spionaaživõrku, kust areneb ka intriige, romantikat, draamat ja põnevust tulvil armukolmnurk. Loo keskmes on Tallinnas asuv litsimaja, mis pakub muuhulgas teenust ka rikastele ja mõjuvõimsatele meestele, kes ei saa usaldada ühtegi tänavalt leitud naist (kuna võivad olla spioonid). 
Osatäitjad.
ja teised.
Tzéni Drivála

Tzéni Drivála (ka Jenny Drivala; kreeka keeles Τζένη Δριβάλα; sündinud 4. juulil 1957 Kalamátas) on kreeka ooperilaulja, sopran.
Tzéni Drivála õppis lisaks klassikalisele balletile, klaverimängule ja laulmisele Ateena ülikoolis Bütsantsi kirjandust ja Bremeni ülikoolis John Modinose juhendamisel laulmist. 
Oma ooperidebüüdi tegi ta Kreeka Rahvusooperis Lucia rolliga Gaetano Donizetti ooperis "Lucia di Lammermoor" ja 1983. aastal Itaalias Baris Teatro Petruzzellis.
Aastail 1982–2007 laulis ta peaosa umbes 20 ooperis, nende hulgas näiteks ooperites "La traviata", "Rigoletto", "Attila", "Anna Bolena", "Röövimine serailist", "Võluflööt", "Boheem", "Pajatsid", "Hoffmanni lood", "Nahkhiir" jne.
Carl Gottlob von Schönaich-Carolath

Carl Wilhelm Gottlob von Schönaich-Carolath (28. august 1751 ukj – 1808?) oli Schönaich-Carolathi aadlisuguvõsast pärit Peterburi saksa katoliku koguduse preester.
Elulugu.
Carl Gottlob von Schönaich-Carolathi isa oli Hans Gottlob von Schönaich-Carolath.
1784. aastal ordinaariti Schönaich-Carolath Trieris preestriks. 1786. aasta 18. jaanuaril juhatas Schönaich-Carolath Peterburi koguduse preestrina Tallinnas esimest avalikku katoliku jumalateenistust pärast reformatsiooni. Ta üüris koguduse jaoks maja Niguliste tänaval ning õnnistas selle 4. juunil pühakojana sisse. Jumalateenistus põhjustas rüütelkonnas ja Liivimaa Konsistooriumis vastuolu.
1786. aasta 1. novembril loeti Püha Birgitta kloostri varemetes ette Schönaich-Carolathi avaldatud kiri “Rede von der Unsterblichkeit des Christen."
Gleb Karpenko

Gleb Karpenko (sündinud 27. oktoobril 2001 Narva-Jõesuus) on Eesti profijalgrattur.
Karjäär.
Võistelnud järgmistes profimeeskondades:
 Eesti meister eraldistardis kategoorias U19
 Eesti meister eraldistardis
 Eesti meister grupisõidus kategoorias U23
 2. koht Eesti meistrivõistlustel eraldistardis
Waidhofen an der Thaya-Land

Waidhofen an der Thaya-Land on vald "(Gemeinde)" Austrias Alam-Austria liidumaal Waidhofen an der Thaya ringkonnas.
Waldkirchen an der Thaya

Waldkirchen an der Thaya on vald "(Marktgemeinde)" Austrias Alam-Austria liidumaal Waidhofen an der Thaya ringkonnas.
Windigsteig

Windigsteig on vald "(Marktgemeinde)" Austrias Alam-Austria liidumaal Waidhofen an der Thaya ringkonnas.
Windigsteig asub Alam-Austria "Waldvierteli" piirkonna põhjaosas. 21,57% valla territooriumist on kaetud metsaga.
Kallurvagun

Kallurvagun (inglise keeles "dumpcar"), slängis ka dumpkarvagun, on madalate, horisontaalasendisse lastavate külgluukidega poolvagun, mis on varustatud pneumaatilise kallutusmehhanismiga. Kallutusmehhanism võimaldab kallutada vaguni sisu mõlemale küljele. Vaguneid kasutatakse enamasti maagi, tahke kütuse (kivisöe, põlevkivi) ja ehitusmaterjali vedamiseks lühikestel vahemaadel, samuti raudteede ehitus- ja remonditöödel. 
Vaguni kere kallutamiseks on vaguni raami mõlemal küljel kaks suruõhuga töötavat töösilindrit. Suruõhuga varustamine toimub vedurilt eraldi toitemagistraali kaudu. Dumpkarvagunid on nelja-, kuue- või kaheksateljelised. Pikkust on neljateljelistel 11,8–12,4 m, kuueteljelistel 14,9–15,5 m ja kaheksateljelistel 17,6 m. Kandejõud on neljateljelistel 60 või 66–67 t ja kuueteljelistel dumpkaritel 105 t.
Hoppervagun

Hoppervagun ehk hopper "("ingl.k". hopper car)" on kiilukujulise põhja ja tühjendusluukidega vagun raskusjõul vabalt voolava masskauba (puistmaterjal) veoks. Hopperite laadimine toimub ülevalt (tavaliselt punkritest või silodest) ja tühjendamine kahele küljele kaldu olevate põhjaluukide kaudu gravitatsiooni jõul. Hoppervaguneid kasutatakse suurte koguste puistainete veoks pikkadel veomarsruutidel. 
Ülevaade.
Valmistatakse nii pealt lahtiseid kui ka kinniseid hoppervaguneid. Kinnine hopper (ingl.k. "covered hopper)" on pealt kaetud vagun, milles veetav kaup on kaitstud sademete eest. Kinniste hopperitega veetakse tsementi, vilja, mineraalväetisi ja muid erinevaid ilmastikumõjude eest kaitset vajavaid puistaineid. Lahtiste vagunitega veetakse liiva ja killustikku. Osal vagunitel on võimalik mahalaadimisel vagunist väljuva puistmaterjali kogust reguleerida. 
Hoppervagunid on neljateljelised, kandejõuga 60–70 tonni. Tsemendihopperid on lühemad – pikkus keskmiselt 12 m, kere maht 55–60 m3, vilja- ja mineraalväetiste vagunid on pikemad – 13–14 m. Kere maht on viljavagunitel keskmiselt 95 m3 ja väetisevagunitel kuni 80 m3, uuematel väetisevagunitel kuni 108 m3. 
Hopper-dosaatorvagunitega veetakse ballasti ning neid kasutatakse raudtee ehitusel või remondil. Enne töö alustamist määratakse vaguni dosaatoriga kindlaks, kui kõrgeks peab ballastikiht raudteel peale doseerimist jääma. Seejärel vaguni luugid avatakse ning vaguni liigutamisel valgub killustik välja. Doseerija tõstmine-langetamine ning luukide avamine ja sulgemine toimub eraldi toitemagistraali kaudu vedurilt saadava suruõhuga. Vastavalt vajadusele võib ballasti doseerida kas ainult rööbastee äärtesse, keskele või terve tee laiusele. Vagunid on neljateljelised, pikkusega 10,8 m, uuemad on 63 t kandejõuga, kere mahuga 33,4 m3, kuhjaga laadides 40 m3, ballasti doseerimise kiirus on 2–5 km/h.
Autoveo vagun

Autoveo vagun ehk autovagun (ingl.k. "auto carrier; car carrier") on uute sõidukite logistikas kasutatav mitmekorruseline raudteevagun, mis on mõeldud uute sõidukite vedamiseks koostetehastest sadamatesse ja autologistika (jaotus) keskustesse ja turupiirkondadesse. Euroopas kasutatavad autovagunid on kahekorruselised, USA-s kasutatakse ka kolme tekiga vaguneid. Rohkem kasutatakse avatud külgede ja katuseta autovaguneid. Kinniste vagunitega veetakse kalleid luksussõidukeid. Autotehaste toodangu vedu raudteel spetsiaalsete vagunitega on kõige efektiivsem viis sõidukite transportimiseks maismaal pikkadel distantsidel.
Jäähoki 2018. aasta taliolümpiamängudel

2018. aasta taliolümpiamängude jäähokiturniir peeti Lõuna-Koreas Gangneungis Gangwoni provintsis. Kahe turniiri toimumispaigaks olid 10 000 istekohaga Gangneungi hokikeskus ja Kwandongi hokikeskus, mis oli mõeldud 6000 pealtvaatajale. Mõlemad areenid asuvad väljaspool Pyeongchangi rannikulinnas Gangneungis.
Meeste turniiril, mis peeti 14.–25. veebruarini, võistles 12 võistkonda, naiste turniiril 10.–22. veebruarini osales kaheksa võistkonda. Ajaloolises kokkuleppes osales naiste turniiril Korea ühendmeeskond koos laiendatud nimekirjaga.
Võistluste formaat.
PyeongChangi 2018. aasta taliolümpiamängudel meeste jäähokivõistlustel osales 12 meeskonda.
Toimus eelring, millele järgnes play-off voor.
Eelvoorus jagati võistkonnad vastavalt oma 2016. a. reitingule kolme gruppi – A, B ja C.
Alagrupp koosnes neljast võistkonnast, kes mängisid oma alagrupis üks kord omavahel.
Pärast kõigi 18 alagrupimängu lõppu järjestati kõik meeskonnad eelringi kombineeritud paremusjärjestuses
1-st 12-ni (grupi edetabel, punktide arv, väravate vahe, löödud väravad, 2017. aasta IIHF-i maailma edetabel).
Seda liidetud edetabelit kasutati meeskondade paigutamiseks play-off mängudesse ja lõpliku paremusjärjestuse arvutamiseks turniiri lõppedes. Playoffi voor koosnes kvalifikatsiooni playoffidest, veerandfinaalidest ja poolfinaalidest ja medalimängud.
Tulemused mehed.
Eelmiste 2014. aasta Sotši olümpiamängude kolm paremat meeskonda olid:
Alagrupimängud.
Paremusjärjestus pärast eelvooru.
Pärast eelvooru lõppu järjestati kõik meeskonnad 1 kuni 12. Selle pingerea määramiseks kasutati järgmisi kriteeriume esitatud järjekorras:
Väljalangemismängud.
&lt;section begin=Bracket/&gt;&lt;section end=Bracket/&gt;
Medalivõitjad.
 
Tulemused naised.
Eelmiste 2014. aasta Sotši olümpiamängude kolm paremat naiskonda olid:
Alagrupimängud.
Lõplik paremusjärjestus.
Kohad viis kuni kaheksa järjestatakse nende eelvooru alagrupi ja seejärel asetuse järgi.
Baiba Braže

Baiba Braže (neiupõlvenimega Baiba Laizāne; sündinud 4. detsembril 1966 Riias) on Läti diplomaat ja poliitik, alates 19. aprillist 2024 Läti välisminister. 
Aastal 1995 lõpetas ta Läti Ülikooli filoloogia- ja filosoofiateaduskonna riigiteaduste osakonna, aastal 2002 Läti Ülikooli sotsiaalteaduskonna. 
Ta on õppinud NATO kaitsekolledžis Roomas, Chulalongkorni ülikoolis Tais, Åbo Akademis Turus ja Groningeni ülikoolis.
Ta on töötanud ÜRO missioonis ja Euroopa institutsioonides. 
Aastatel 2003–2008 oli ta Läti erakorraline ja täievoliline suursaadik Hollandis ning aastatel 2016–2020 Ühendkuningriigis. Aastatel 2020–2023 oli ta NATO avaliku diplomaatia asepeasekretär (peasekretär Jens Stoltenbergi üks asetäitjatest). Aastal 2023 määrati ta Läti Vabariigi välisministeeriumi eriülesannetega suursaadikuks. 
19. aprillil 2024 kinnitas Läti parlament erakorralisel istungil Baiba Braže Läti uueks välisministriks.
Foiniikia kiri

Foiniikia kiri on kirjasüsteem, mida kasutati Vahemere aladel ja mis on saanud oma nime kaananite piirkonnas (tänapäeva Iisrael ja Liibanon) asunud foiniiklaste tsivilisatsiooni järgi. Foiniikia kiri on tänapäevaste tähestike nagu ladina, kreeka, heebrea ja araabia kirja eelkäija . Foiniikia kiri on kaashäälikutest koosnev tähestik, kus on 22 märki, mistõttu puuduvad sellel täishäälikud. Kirja kirjutati paremalt vasakule. Tühikud sõnade vahel puuduvad, nende asemel kasutatakse punkte .
Päritolu.
Sugulus protokaanani kirjaga.
Vanimate leidude järgi on foiniikia tähestiku eellaseks olnud protokaanani kiri, mille eeldatav tekkimise vanus on teise aastatuhande algus eKr, aga vanimad leiud pärinevad 17. sajandist eKr. Alfabeedi loomisel kasutati arvatavasti ühehäälikulisi Egiptuse hieroglüüfe. Kiri oli akrofooniline, kasutati piktograafe, mis ei tähistanud kindlaid sõnu, vaid konsonanttähti. Hetkel oletatakse, et selles tähestikus oli 27 piktograafi. 13. sajandiks eKr oli tähtede arv langenud 22 märgile. Kirja kirjutati horisontaalselt vasakult paremale ja vastupidi ning vertikaalselt ülevalt alla. 12. sajandiks eKr kadus vertikaalne kirjutamisstiil ja kirja hakati kirjutama paremalt vasakule.
Foiniikia kirja sugulus protokaananiga leiti El-Khadr nooleotsade leiuga. Nooleotsad pärinesid 13. sajandist eKr ja nendel olev kiri sarnanes mõlemale kirjasüsteemile .
Seos Ugariti lineaarkirjaga.
Väheste leidude järgi saab eeldada, et algne foiniikia kiri on saanud inspiratsiooni ka Ugariti linnast pärit lineaarkirjast, mis on dateeritud 13. sajandisse eKr. Alfabeedil kasutati kiilkirja 30 sümbolit. Kirja kirjutati vasakult paremale. Kahe kirjasüsteemi sugulust ei ole suudetud tõestada. 
Levik.
Vana-Kreeka.
Varasel pronksiajal olid foiniiklased väga tihedalt seotud kaubanduse ja kogukondadega ümber Vahemere ning loodud kontaktide kaudu levis kiri kiiresti. Usutakse, et kaubanduse kaudu nägid kreeklased foiniikia kirja ja võtsid selle üle umbes 8. sajandil eKr või varem. Vana-Kreeka ajaloolane Herodotos väitis, et foiniikia kirja tõi kreeklastele foiniiklaste prints Cadmus. Hiljem kohandasid ladina keele kõnelejad kreeka tähestiku omale sobivaks .
Semiidi rahvad.
Heebrea ja araabia kõnelejad, kes võtsid tähestiku üle, ei teinud süsteemis mingeid muutusi, mistõttu jäi kiri stabiilseks. Kirjas muutusid tuhande aastaga ainult tähekujud. Aramealased lisasid kirjale juurde pikad täishäälikud ja sellest sai lõpuks tänapäevane araabia kiri. Põhja-Süüriast ja lõunapoolsest Väike-Aasiast on leitud tekste, mis näitavad, et mittefoiniiklastest kirjanikud hakkasid kasutama foiniikia kirja 8. sajandil eKr . 
Foiniikia kirja numbrid.
Foiniikia kirja numbrid annavad edasi 1, 2, 3, 10, 20 ja 100. 1 märgitakse kriipsuga, 2 kahe kriipsuga ja 3 kolme kriipsuga. Numbrid 4 ja ülespoole koostatakse eelnevate numbrite kokkuliitmisega .
Hiiumaa Vabakool

Hiiumaa Vabakool on erakool Hiiu maakonnas Kõpus.
Kool avati Kõpu koolimajas 1. septembril 2021. Koolis pakutakse Steiner-pedagoogikal põhinevat haridust nii algkooliastme õpilastele kui ka lasteaialastele. Lasteaia liitrühmas on 16 last. Kooli kahes liitklassis õpib samuti 16 õpilast.
Kooli pidaja on Hiiumaa Haridusselts ja kooli direktor on haridusseltsi juhatuse liige Margarita Korol.
Jean Mota

Jean Mota Oliveira de Sousa (sündinud 15. oktoobril 1993 São Paulos) on Brasiilia jalgpallur, kes mängib Brasiilia kõrgliigaklubis Vitória. Ta mängib peamiselt ründava poolkaitsjana, kuid võib mängida ka vasakkaitsja või keskpoolkaitsja positsioonil.
Ta alustas klubikarjääri kodulinnaklubis Portuguesa, mille noortesüsteemiga liitus ta 2006. aastal. Klubi põhimeeskonnas debüteeris ta 21. märtsil 2012 Brasiilia karikavõistluste mängus Cuiabá vastu. Brasiilia kõrgliigas debüteeris ta järgmise aasta 8. juunil mängus Corinthianse vastu.
2015. aasta septembris liitus Jean Mota Brasiilia tugevuselt kolmanda liiga klubiga Fortaleza, kellega ta võitis 2016. aastal Ceará osariigi meistrivõistlused.
2016. aasta juunis sõlmis ta lepingu Brasiilia kõrgliigaklubiga Santos. Santose koosseisu kuulus ta seejärel kuus hooaega. 24. juulil 2016 lõi ta mängus Vitória vastu oma esimese värava Brasiilia kõrgliigas. 2019. aasta São Paulo osariigi meistrivõistlustel valiti Jean Mota parimaks mängijaks, kui ta lõi meistrivõistlustel seitse väravat, kuid Santosega ei tulnud kuue aasta jooksul kordagi ão Paulo osariigi meistriks. Aastatel 2016 ja 2019 saavutas ta Brasiilia meistrivõistlustel Santosega teise koha. 2020. aasta Copa Libertadorese finaalis kaotas ta Santosega teisele Brasiilia klubile, Palmeiras.
2022. aasta jaanuaris liitus Jean Mota Major League Socceri (MLS) klubiga Inter Miami. 2022. aasta hooajal kuulus ta Inter Miami põhikoosseisu ja lõi liigas kaks väravat, kuid järgmine hooaeg sai ta oluliselt vähem mänguaega.
2024. aasta märtsis naasis Jean Mota Brasiilia kõrgliigasse, kui liitus Vitóriaga.
AUTODOC

AUTODOC SE on e-kaubandusettevõte, mis müüb autovaruosi ja nendega seotud tooteid 27 Euroopa riigis, autovaruosade ja sõidukite hoolduse alane teabeallikas. Peamised kliendid on eraisikud ja väiksemad töökojad.
Ajalugu.
AUTODOC asutati 2008. aastal E&amp;S Pkwteile GmbH nimega Alexej Erdle Max Wegneri ja Vitalij Kungeli poolt. Algusaastatel asus ettevõte Berliini Weißensee linnaosas. Alates 2010. aastast asuvad ettevõtte büroo- ja logistikapinnad Berliinis Lichtenbergi linnaosas. 2011. aastal alustas ettevõte laienemist Austriasse ja Šveitsi ning 2012. aastal Ühendkuningriigi, Prantsusmaa, Itaalia ja Hispaania turule. 
2015. aastal nimetati ettevõte ümber AUTODOC GmbH-ks. 2016. aastaks ületas ettevõtte aastane käive 100 miljonit eurot ja 2017. aastal 250 miljonit eurot. 2018. aastal laiendas AUTODOC tootevalikut, hakates müüma veoautode ja muude töösõidukite varuosi. 2021. aastal ületas ettevõtte aastatulu miljardi euro piiri. 2024. aastal oli AUTODOCi müügitulu ligikaudu 1,6 miljardit eurot. 
2018. aastal tunnustas Financial Times AUTODOCi selle tulude põhjal kui üht Euroopa kõige kiiremini kasvavat ettevõtet.
AUTODOC-il on alates 2019. aasta juunist esindus Berliinis Kurfürstendammil, kuid ettevõtte peakontor asub endiselt Lichtenbergis. Ettevõtte suurim logistikakeskus asub Poolas Szczecinis: see avati 2018. aastal ja seda laiendati 2020. aasta septembris poolautomaatse jaotuskeskuse võrra. 2022. aasta detsembris valmis uus logistikakeskus, mis tähendab täiendavat 40 000 ruutmeetrit laopinda. AUTODOC annab Szczecinis tööd ligi 2000 inimesele.
2021. aasta septembris muutis AUTODOC oma õigusliku vormi GmbHst (piiratud vastutusega äriühing) aktsiaseltsiks. Alates 2022. aasta novembrist tegutseb ettevõte AUTODOC SE (Societas Europaea) nime all. AUTODOC-i tegevuskohad asuvad Saksamaal, Poolas, Tšehhis, Ukrainas, Hispaanias, Moldovas, Prantsusmaal ja Portugalis.
Ülevaade.
Ettevõtte tootevalikusse kuulub ligikaudu 6,7 miljonit varuosa autodele, veoautodele ja mootorratastele tootekategooriatest mootoriosad, kereosad, valgustus, elektrilised detailid, ventilatsioonidetailid ja rehvid üle 75 000 sõidukimudelile (2500 tootemargi tootjat, millel on osad 176 autotootjale, 23 veoautode tootjale ja 154 mootorrataste tootjale). AUTODOC on tegev 27 Euroopa riigis ja annab tööd ligi 6000 inimesele 13 asukohas.
2018. aastal oli AUTODOC ADAC Rally Mastersi ametlik partner. 2019. aastal oli AUTODOC FIA autoralli maailmameistrivõistluste (WRC) ametlik partner ja sponsor kõigil Euroopa etappidel.
Samal aastal käivitas AUTODOC veebipõhise platvormi AUTODOC CLUB ning 2020. aastal tuli ettevõte välja iOSi ja Androidi äpiga AUTODOC CLUB ning programmiga AUTODOC PLUS.
AUTODOC pakub autoomanikele kasulikku teavet oma veebipõhiste platvormide abil. AUTODOC avaldab artikleid, juhendeid ja videoõpetusi sõidukite hoolduse ja remondi tarvis. Need on kättesaadavad AUTODOCi veebiblogis ja AUTODOC Club platvormil, kus on üle 2500 PDF-vormingus juhendi ja video, lisaks vahendid hooldusajaloo ja kulude jälgimiseks.
Agní Báltsa

Agní Báltsa (tuntud ka kui Agnes Baltsa, kreeka keeles Αγνή Μπάλτσα; sündinud 19. novembril 1944 Lefkáda saarel) on kreeka ooperilaulja, metsosopran.
Agní Báltsa hakkas kuueaastaselt õppima klaverit. 1958. aastast elas Ateenas, kus õppis laulmist. Lõpetas Kreeka Riikliku Konservatooriumi 1965. aastal, seejärel jätkas õpinguid Maria Callase stipendiaadina Münchenis.
Lavadebüüdi tegi ta 1968. aastal Frankfurdi ooperis (Oper Frankfurt) Cherubino rolliga Wolfgang Amadeus Mozarti ooperis "Figaro pulm", 1970. aastal laulis Viini Riigiooperis Richard Straussi ooperis "Roosikavaler".
Epikriis

Epikriis on kokkuvõtlik väljavõte haigusloost, milles kajastub kõnealuse haigusjuhu dünaamika, lähtudes arsti käsutuses olevast sellekohasest teabest.
Mỹ Lai veresaun

Mỹ Lai veresaun (vietnami keeles "Thảm sát Mỹ Lai") oli sõjakuritegu, mille Ameerika Ühendriikide maaväelased saatsid korda 16. märtsil 1968. Vietnami sõja ajal aset leidnud roimas tapeti Lõuna-Vietnami Sơn Tịnhi ringkonnas 347–504 relvastamata tsiviilisikut, kelle seas oli nii mehi, naisi, lapsi kui imikuid. Osasid naisohvreid vägistati grupiviisiliselt ning kehasid moonutati. Vägistamise ohvriks langes ka 12-aastaseid lapsi. Tegu on Ameerika Ühendriikide ilmselt suurima 20. sajandi veresaunaga.
Süüdistus esitati 26 sõdurile, kuid süüdi mõisteti ainult C-kompanii rühmaülem leitnant William Calley. Talle määrati 22 külaelaniku tapmise eest eluaegne vanglakaristus, millest ta kandis 3,5 aastat ära koduarestis kuni president Richard Nixon talle armu andis.
My Lai veresaun leidis aset Son Mỹ asula kahes külas Quảng Ngãi provintsis. Ameerika Ühendriikide sõjaväe kaartidel kandsid külad nimesid My Lai ja My Khe. Sõdurid kutsusid seda piirkonda Pinkville'iks (inglise keelest u "Roosaküla") ning seetõttu tunti juhtumit algselt Pinkville'i veresaunana. Armee juurdluse ajal tunti My Lai veresauna Songmy veresaunana. Praegu kutsutakse seda Ameerika Ühendriikides ja rahvusvaheliselt Mỹ Lai veresaunaks ning Vietnamis Song Mỹ veresaunaks.
Veresaun jõudis avalikkuse ette novembris 1969 ning põhjustas pahameeletormi. Juhtum ise ning katsed see maha vaikida andisd jõudu Ameerika Ühendriikide siseriiklikule vastuseisule sõjas osalemisele.
Alguses süüdistati kolme Ameerika Ühendriikide sõjaväelast, kes olid üritanud tsiviilisikuid päästa. Näiteks demokraat, Esindajatekoja Relvateenistuste Komitee esimees L. Mendel Rivers nimetas neid riigireeturiteks. Kolmkümmend aastat hiljem nende kolme sõduri tegusid tunnustati ja autasustati (üht postuumselt).